b'\n_START_ARTICLE_\nZb\xc3\xa2rciog canelat\n_START_SECTION_\nIstoric\n_START_PARAGRAPH_\nPrima men\xc8\x9bionare a acestei specii sub denumirea Phallus costatus a fost f\xc4\x83cut\xc4\x83 de savantul francez \xc3\x89tienne Pierre Ventenat (1757-1808) \xc3\xaen articolul s\xc4\x83u din 1797, publicat \xc3\xaen magazinul  Annalen der Botanick care a fost editat de medicul, botanistul \xc8\x99i politicianul elve\xc8\x9bian Paul Usteri (1768-1831). Numai 4 ani mai t\xc3\xa2rziu, \xc3\xaen 1801, micologul suedez Pers. a ad\xc4\x83ugat-o genului Morchella cu acela\xc8\x99i epitet \xc3\xaen volumul 2 al lucr\xc4\x83rii sale Synopsis methodica Fungorum. Taxonul este valabil p\xc3\xa2n\xc4\x83 \xc3\xaen prezent (2018)._NEWLINE_Dar taxonomia speciilor \xc3\xaen genul Morchella s-a complicat: Nu cu mult timp \xc3\xaen urm\xc4\x83, sa crezut pe scar\xc4\x83 larg\xc4\x83 c\xc4\x83 exist\xc4\x83 foarte pu\xc8\x9bine specii distincte de specia Morchella - \xc3\xaentr-adev\xc4\x83r, unele autorit\xc4\x83\xc8\x9bi au recunoscut doar trei din \xc3\xaentreaga lume. \xc3\x8en ultimul timp, studii moleculare au ar\xc4\x83tat c\xc4\x83 exist\xc4\x83 mai multe zeci de specii diferite \xc8\x99i c\xc4\x83, de exemplu, zb\xc3\xa2rciogii europeni \xc8\x99i nord-americani care pot ar\xc4\x83ta foarte asem\xc4\x83n\xc4\x83tor, nu sunt co-specifici \xc3\xaen cele mai multe cazuri. Aceast\xc4\x83 abordare este relevant\xc4\x83 \xc8\x99i pentru soiul descris aici. Datorit\xc4\x83 variabilit\xc4\x83\xc8\x9bii apari\xc8\x9biei, buretele a fost v\xc4\x83zut de exemplu, de micologul italian Bruno Cetto o varia\xc8\x9bie a soiului Morchella conata, iar de micologul german Hanns Kreisel una a speciei Morchella elata. Dup\xc4\x83 Index Fungorum \xc8\x99i Mycobank este o specie de sine st\xc4\x83t\xc4\x83toare.\n_START_SECTION_\nConfuzii\n_START_PARAGRAPH_\nMorchella costata poate fi confundat\xc4\x83 u\xc8\x99or cu alte specii de genul Morchella, \xc3\xaen primul r\xc3\xa2nd cu suratele ei Morchella conica \xc8\x99i Morchella elata, mai departe cu Morchella crassipes, Morchella deliciosa, Morchella esculenta Morchella elatoides Jacquet, Morchella pragensis, Morchella rotunda, Morchella tridentina sin. Morchella frustrata,, Morchella steppicola, sau Verpa bohemica._NEWLINE_Pentru un \xc3\xaencep\xc4\x83tor, confundarea cu buretele posibil mortal Gyromitra esculenta (zb\xc3\xa2rciogul gras), cu totul c\xc4\x83 speciile se deosebesc destul de clar, ar putea s\xc4\x83 se dezvolte fatal.\n_START_SECTION_\nValorificare\n_START_PARAGRAPH_\nMai \xc3\xaent\xc3\xa2i trebuie men\xc8\x9bionat c\xc4\x83 \xc8\x99i acest zb\xc3\xa2rciog nu poate fi m\xc3\xa2ncat crud pentru c\xc4\x83 con\xc8\x9bine pu\xc8\x9bin\xc4\x83 hidrazin\xc4\x83 care \xc3\xaens\xc4\x83 se dizolv\xc4\x83 \xc3\xaen timpul fierberii. De asemenea, consumat \xc3\xaen por\xc8\x9bii mari, poate crea reac\xc8\x9bii nepl\xc4\x83cute la persoane sensibile, pentru c\xc4\x83 buretele este cam greu de digerat._NEWLINE_Morchella costata este de calitate gastronomic\xc4\x83 foarte bun\xc4\x83. Ea poate fi preg\xc4\x83tit\xc4\x83 ca ciulama,, al\xc4\x83turi de legume, dar nu \xc3\xaempreun\xc4\x83 cu alte ciuperci (din cauza gustului \xc8\x99i mirosului specific) sau ca sos, servit cu carne alb\xc4\x83 (pui, curcan, porumbel, vi\xc8\x9bel). Se \xc8\x99i potrive\xc8\x99te la o m\xc3\xa2ncare de creier (porc, vi\xc8\x9bel), cu raci, scoici, melci sau ca foietaj cu \xc8\x99unc\xc4\x83 sau \xc3\xaentr-o pl\xc4\x83cint\xc4\x83 (de exemplu \xe2\x80\x9epe modul reginei\xe2\x80\x9d , cu carne de vi\xc8\x9bel sau pui). Acest burete se poate pr\xc4\x83ji ca un \xc8\x99ni\xc8\x9bel sau umplut cu carne. _NEWLINE_Usca\xc8\x9bi  \xc8\x99i prepara\xc8\x9bi dup\xc4\x83 \xc3\xaenmuiat, bure\xc8\x9bii dezvolt\xc4\x83 un gust \xc8\x99i miros mai intensiv (folosi\xc8\x9bi \xc8\x99i apa de \xc3\xaenmuiat filtrat\xc4\x83 printr-o sit\xc4\x83). Este recomandat, de nu a folosi piciorul, pentru c\xc4\x83 acesta devine dup\xc4\x83 \xc3\xaenmuiere gomos.'